วันนี้วันพ่อก็พาพ่อมากินของอร่อยก่อนกลับกรุงเทพ อร่อยอย่างเดียวก็กะไรอยู่บรรยากาศก็ต้องดีด้วยเนอะ ต้องร้านตำนานป่าเลยค้าา

บรรยากาศเหมือนอยู่ในอุทยานเลยค่ะมีต้นไม้มากมากมาย ปลาแหวกว่ายและมีเสียงน้ำตกด้วยค่ะ ธรรมชาติสุดๆเดินถ่ายรูปไปเรื่อยๆกว่าจะถึงโต๊ะอาหารเกือบ 10 นาทีแหนะ วันนี้สั่งอาหารไป 6 อย่างค่ะ (แต่ถ่ายรูปมาไม่ครบนะคะ)

เริ่มด้วยหมูชะมวง ของดังของระยองเลยค่ะ จานนี้มาในหม้อทองเหลืองไม่ใหญ่มาก รสชาติออกหวานๆค่ะ หมูชิ้นใหญ่มีทั้งติดมันและไม่ติดมันค่ะ ทานกับข้าวเปล่าเข้ากันมากๆค่ะ

แกงป่าปลาเห็ดโคน มาในหม้อทองเหลืองเหมือนกันค่ะตอนแรกสั่งแกงส้มไข่ปลาเรียวเซียวแต่วันนี้ไม่มีไข่ปลาเลยลองสั่งแกงป่าดูค่ะ รสชาติใช้ได้แต่ถ้าเข้มข้นอีกนิดจะดีมากค่ะ ร้านนี้ใจดีให้เนื้อปลามาเยอะเลยค่ะ

ยำผักบุ้งทอดกรอบ มีไข่ดาวโป๊ะมาด้วยค่ะกลายเป็นยำผักบุ้งทอดไข่ดาว ผักบุ้งกรอบดี น้ำราดก็แซ่บใช้ได้ค่ะจานนี้

หมูป่าผัดเผ็ด จานนี้เราชอบนะคะรสชาติแซ่บถึงเครื่อง หมูป่าก็กำลังดีไม่เหนียวมีทั้งเนื้อทั้งหนัง อร่อยค่ะ

ปลาหมึกแดดเดียว จานนี้แอบผิดหวังค่ะ รู้สึกว่าเนื้อแห้งและแข็งไปหน่อย ยังไงปรับปรุงด้วยน้า

สุดท้ายข้าวผัดสัปปะรด ก็อร่อยดีรสชาติมาตรฐานค่ะ เด็กๆน่าจะชอบนะคะ

ทั้งหมดนี่มีเบียร์ 2 ขวด น้ำเปล่าขวดใหญ่ น้ำแข็งและข้าวเปล่า 2 จานประมาน 1,200 บาทค่ะ เทียบกับบรรยากาศ รสชาติและการบริการถือว่าคุ้มค่านะคะ ถ้าผ่านมาระยองก็ลองเข้ามาทานกันเนอะ เห็นมีรีสอร์ทและสวนน้ำด้วยนะคะลองมาเที่ยวกันดูค่า